Oficiālais Vēstnesis L 171 , 17/06/1998 Lpp. 0028 - 0029



Komisijas Direktīva 98/40/EK (1998. gada 8. jūnijs), ar ko tehnikas attīstībai pielāgo Padomes Direktīvu 74/346/EEK attiecībā uz lauksaimniecības un mežsaimniecības riteņtraktoru atpakaļskata spoguļiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā 1974. gada 25. jūnija Direktīvu 74/346/EEK par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru atpakaļskata spoguļiem [1], kurā jaunākie grozījumi izdarīti ar Eiropas Parlamenta un Padomes Direktīvu 97/54/EK [2], un jo īpaši tās 4. pantu, tā kā, ņemot vērā to, ka traktori veic arvien sarežģītākus uzdevumus, būtu jāpievērš uzmanība atpakaļskata spoguļiem, ko izmanto, uzmanot darbarīku darbu, nevis braucot pa ceļu; tā kā, lai palielinātu drošību, būtu rūpīgi jāizstrādā atpakaļskata spoguļu regulēšanas noteikumi vadītājiem; tā kā tādēļ būtu attiecīgi jāgroza Direktīva 74/346/EEK, tā kā šajā direktīvā paredzētie pasākumi saskan ar atzinumu, ko sniegusi Komiteja pielāgošanai tehnikas attīstībai, kas izveidota ar Padomes Direktīvu 74/150/EEK [3], kurā jaunākie grozījumi izdarīti ar Direktīvu 97/54/EK, IR PIEŅĒMUSI ŠO DIREKTĪVU. 1. pants Direktīvas 74/346/EEK pielikumā izdara šādus grozījumus. 1. Ar šādu teikumu papildina 1.1. punktu: "Attiecībā uz papildu spoguļiem un atpakaļskata spoguļiem, kas paredzēti darbarīku uzraudzīšanai, strādājot tīrumā, nav obligāti jāsaņem detaļas tipa apstiprinājums, bet tiem jābūt uzstādītiem saskaņā ar 2.3.3. līdz 2.3.5. punktā norādītajiem uzstādīšanas noteikumiem." 2. Ar šādu teikumu aizstāj 2.4.2. punkta pirmo teikumu: "Ārējam atpakaļskata spogulim jābūt regulējamam tā, lai vadītājs to var izdarīt, neatstājot savu vietu." 2. pants 1. No 1999. gada 1. maija neviena dalībvalsts nedrīkst: - atteikties piešķirt EK tipa apstiprinājumu, izdot Direktīvas 74/150/EEK 10. panta 1. punkta trešajā ievilkumā minēto dokumentu vai piešķirt valsts tipa apstiprinājumu kādam traktora tipam, - aizliegt sākt traktoru ekspluatāciju, ja šie traktori atbilst ar šo direktīvu grozītās Direktīvas 74/346/EEK prasībām. 2. No 1999. gada 1. oktobra dalībvalstis: - vairs nedrīkst izdot Direktīvas 74/150/EEK 10. panta 1. punkta trešajā ievilkumā minēto dokumentu traktora tipam, kas neatbilst ar šo direktīvu grozītās Direktīvas 74/346/EEK prasībām, - var atteikties piešķirt valsts tipa apstiprinājumu traktora tipam, kas neatbilst ar šo direktīvu grozītās Direktīvas 74/346/EEK prasībām. 3. pants 1. Dalībvalstīs stājas spēkā normatīvi un administratīvi akti, kas vajadzīgi, lai, vēlākais, 1999. gada 30. aprīlī izpildītu šīs direktīvas prasības. Dalībvalstis par to tūlīt informē Komisiju. Dalībvalstīm pieņemot šos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka šādas atsauces pievienošanas kārtību. 2. Dalībvalstis paziņo Komisijai to galveno tiesību aktu saturu, ko tās pieņem jomā, uz kuru attiecas šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1998. gada 8. jūnijā Komisijas vārdā — Komisijas loceklis Martin Bangemann [1] OV L 191, 15.7.1974., 1. lpp. [2] OV L 277, 10.10.1997., 24. lpp. [3] OV L 84, 28.3.1974., 10. lpp. --------------------------------------------------